《谈星林汉留求诗》
宋代·胡仲弓

君贫卖术我卖文，君贫似我贫一分。
君挟天盘走湖海，我携破砚登青云。
两穷相值君莫笑，卖文有时饥可疗。
天边一点少微星，会与太阳来合照。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。